Na temelju članka 20. stavka 2. Zakona o predškolskom odgoju i obrazovanju („Narodne novine“ broj 10/97, 107/07 i 94/13.) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 – pročišćeni tekst), Gradsko vijeće Grada Koprivnice na \_\_\_\_ sjednici održanoj \_\_\_\_\_\_\_\_ donijelo je

**P R A V I L N I K**

**o izmjenama i dopunama Pravilnika o uvjetima i načinu ostvarivanja prednosti pri**

**upisu djece u Dječji vrtić „Tratinčica“ Koprivnica**

**Članak 1.**

 U Pravilniku o uvjetima i načinu ostvarivanja prednosti pri upisu djece u Dječji vrtić „Tratinčica“ Koprivnica („Glasnik Grada Koprivnice“ broj 1/13. i 1/14.), u članku 2., iza stavka 1., dodaje se novi stavak 2. koji glasi:

 „Odredbe koje se odnose na upis djece čija oba roditelja imaju prebivalište na području Grada Koprivnice, na odgovarajući način se primjenjuju i na upis djece čiji jedan od roditelja s kojima žive u zajedničkom kućanstvu ima prijavljen boravak na području Grada Koprivnice, a kao porezni obveznik ima utvrđenu mjesnu određenost prema uobičajenom boravku, odnosno Grad Koprivnicu.“.

**Članak 2.**

 U članku 4., u alineji 15., iza riječi „studenta“ točka se zamjenjuje se zarezom te se dodaje nova alineja 16. koja glasi:

 „**-** dokaz o boravku i obrazac PK nadležne službe za utvrđivanje poreza na dohodak, za roditelja koji na području Grada Koprivnice ima prijavljen boravak.“.

**Članka 3.**

U članku 6., točka 1., mijenja se i glasi:

„1. Djeca čija oba roditelja s kojima žive u zajedničkom kućanstvu imaju prebivalište na području Grada Koprivnice, odnosno, čiji jedan od roditelja s kojima žive u zajedničkom kućanstvu ima prijavljen boravak na području Grada Koprivnice, a kao porezni obveznik ima utvrđenu mjesnu određenost prema uobičajenom boravku, odnosno Grad Koprivnicu.“

**Članak 4.**

 U članku 7., stavku 1., točka 1. mijenja se i glasi:

|  |  |  |
| --- | --- | --- |
| Kriteriji | Mjerila bodovanja | Dokumentacija koja dokazuje status |
| 1. Djeca roditelja iz članka 6. točke 1. ovog Pravilnika
 | Svaki roditelj iz članka 6. točke 1. ovog Pravilnika ostvaruje 20 bodova, a roditelj koji živi sam s djecom, ostvaruje 40 bodova | Preslike osobnih iskaznica ili uvjerenja o prebivalištu, odnosno uvjerenja o boravištu roditelja i obrazac PK nadležne službe za utvrđivanje poreza na dohodak |

**Članak 5.**

Ovaj Pravilnik stupa na snagu osmog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 601-01/14-01/0017

URBROJ:

Koprivnica, 24. kolovoza 2016.

 PREDSJEDNIK:

 Zoran Gošek, dipl.ing.

**O B R A Z L O Ž E N J E**

Pravilnikom o uvjetima i načinu ostvarivanja prednosti pri upisu djece u Dječji vrtić „Tratinčica“ Koprivnica („Glasnik Grada Koprivnice“ broj 1/13 i 1/14) bilo je određeno da prednost pri upisu u Dječji vrtić „Tratinčica“ Koprivnica imaju djeca čija oba roditelja imaju prebivalište na području Grada Koprivnice.

 Nerijetko se događa da je obitelj nastanjena u Koprivnici, a samo jedan od roditelja iz određenih razloga ima prijavljeno prebivalište na području Grada Koprivnice, te dijete ne može ostvariti prednost pri upisu u Dječji vrtić „Tratinčica“ Koprivnica, iako je građanin Grada Koprivnice.

 U svrhu izjednačavanja u ostvarivanju određenih prava sve djece koja žive na području Grada Koprivnice, a sukladno poticajnoj demografskoj politici temeljenoj na Strategiji razvoja Grada Koprivnice 2015.- 2020. („Glasnik Grada Koprivnice“ broj 2/15) u kojoj je jedna od horizontalnih tema poboljšanje demografske slike stanovništva, predlaže se donošenje Pravilnika o izmjenama i dopunama Pravilnika o uvjetima i načinu ostvarivanja prednosti pri upisu djece u Dječji vrtić „Tratinčica“ Koprivnica.

 Sukladno svemu navedenom predlaže se Gradskom vijeću Gada Koprivnice donošenje Pravilnika o izmjenama i dopunama Pravilnika o uvjetima i načinu ostvarivanja prednosti pri upisu djece u Dječji vrtić „Tratinčica“ Koprivnica.

 Nositelj izrade akta: Predlagatelj:

Upravni odjel za društvene djelatnosti Zamjenik koji obnaša

i europske poslove dužnost gradonačelnika:

Pročelnik: Darko Ledinski, prof. Mišel Jakšić, dipl. oec.